Source: http://politeia.org.ro/stiri-revista-presei/revista-presei-2-aprilie-banii-la-saltea/9438/
Timestamp: 2018-12-13 06:07:06+00:00

Document:
Revista Presei – 2 Aprilie / Banii la saltea ! | PoliteiaWorld
Home » Stiri / Revista Presei	» Revista Presei – 2 Aprilie / Banii la saltea !
Revista Presei – 2 Aprilie / Banii la saltea !
02/04/2013 Autor theophyle Categorii: Stiri / Revista Presei
Bună dimineata intr-o zi de marti. Marţi, vremea se va încălzi şi în regiunile intracarpatice, devenind caldă pentru această dată în cea mai mare parte a ţării, cu temperaturi maxime cuprinse între 9 grade în nordul Moldovei şi 21 de grade în Lunca Dunării. În cursul zilei cerul va fi variabil, cu înnorări după-amiază şi seara îndeosebi în zona de munte, Banat, Oltenia, sudul Crişanei şi vestul Munteniei, unde pe arii restrânse va ploua, iar la altitudini de peste 1.800 m vor fi şi lapoviţe sau ninsori. Noaptea, aria precipitaţiilor va cuprinde treptat jumătatea vestică a ţării, iar local vor fi şi în restul teritoriului. Ploile vor fi şi sub formă de averse, se vor semnala descărcări electrice şi vor fi condiţii de grindină. Începând de după-amiază şi până la sfârşitul nopţii, cantităţile de apă vor depăşi local 15…20 l/mp, iar izolat, în special în Carpaţii Occidentali şi Meridionali, 30…35 l/mp. Temperaturile minime se vor situa între 3 şi 10 grade. Dimineaţa izolat vor fi condiţii de ceaţă.
În Bucureşti, marţi, vremea se va menţine mai caldă decât în mod obişnuit la această dată. Cerul va fi variabil, cu înnorări spre seară şi mai ales în cursul nopţii, când vor fi averse şi posibil descărcări electrice. Vântul va sufla în general moderat. Temperatura maximă va fi de 18…19 grade, iar cea minimă de 8…9 grade. În primele ore ale zilei vor fi condiţii de ceaţă.
Curs valutar BNR valabil azi: 1 EURO = 4. 4143 RON; 1 USD = 3. 4440 RON; 1 EURO = 1. 2817 USD; Francul elvetian 3. 6282 RON. Gramul de aur 177.8477 RON.
Un client al Bank of Cyprus: Ieri ne spuneau să stăm liniştiţi, astăzi se închide. Unul dintre puţinii clienţi ai sucursalei locale a Bank of Cyprus pe care ZF l-a întâlnit ieri în faţa agenţiei băncii din Piaţa Unirii spune că este îngrijorat de anunţul făcut de banca cipriotă de a suspenda operaţiunile de la Bucureşti pentru o săptămână, în acelaşi timp arătându-se nemulţumit de mesajele transmise de autorităţile de la Bucureşti. „Numai în România se poate întâmpla aşa ceva. Autorităţile spuneau cu câteva zile în urmă că situaţia din Cipru nu are cum să ne afecteze, chiar Isărescu le-a transmis deponenţilor să stea liniştiţi. Astăzi însă se anunţă că Bank of Cyprus îşi închide operaţiunile pentru o săptămână. Am depozite la această bancă şi situaţia mă îngrijorează acum. Nu mai am încredere în ceea ce spun autorităţile din România“, a afirmat Constantin, 71 de ani, pensionar. Operaţiunile sucursalei locale a Bank of Cyprus au fost suspendate începând de astăzi ca urmare a procesului de restructurare prin care trece banca-mama. Clienţii care au venit pe parcursul zilei de ieri la bancă erau informaţi printr-un anunţ postat la intrare că „până la redeschiderea sucursaleor şi agenţiilor pot folosi reţele ATM, iar pentru necesităţi deosebite sunt invitaţi să contacteze call-centrul sucursalei Bank of Cyprus“. Alţi clienţi, cu mai puţini bani în conturi sau fără depozite se declară liniştiţi şi afirmă că nu sunt îngrijoraţi, pentru că sistemul bancar este puternic şi capabil să gestioneze astfel de probleme. Integral in Ziarul Financiar.
Cât muncesc românii pentru un pachet de ţigări: o oră şi 19 minute, doar cu un minut mai puţin decât bulgarii. Cu un salariu mediu pe economie, românii pot să cumpere 126 de pachete de ţigări, doar cu unul mai mult decât bulgarii. Vecinii noştri muncesc doar cu un minut mai mult decât noi pentru un pachet. În România, preţul unui pachet de ţigări premium este relativ mic prin comparaţie cu alte ţări europene, dar dacă ne referim la puterea de cumpărare şi la timpul de muncă necesar pentru achiziţia aceluiaşi pachet suntem la coada clasamentului, unde doar Bulgaria stă mai rău. „Adevărul“ vă prezintă un indice al accesului populaţiei la ţigări, realizat pe baza statisticilor oficiale internaţionale, din care reiese că doar românii şi bulgarii muncesc mai mult de o oră pentru a-şi putea cumpăra un pachet din categoria premium. Achiziţia unui pachet de ţigări premium înseamnă, pentru români, cheltuirea a 3,7 dolari, ceea ce ne plasează pe locul 32 într-un clasament cu 50 de ţări europene realizat de comunitatea producătorilor şi procesatorilor de tutun din Europa. Cele mai scumpe ţigări se regăsesc în Norvegia (15,8 dolari/pachet), Irlanda (13,9 dolari/pachet), Lichtenstein (11,9 dolari/pachet), Anglia (10,8 dolari/pachet) şi Franţa (8,5 dolari/pachet). La polul opus, cu cele mai ieftine ţigări, se regăsesc Republica Moldova, Belarus, Armenia, Georgia, Rusia şi Ucraina, unde pachetul premium costă mai puţin de doi dolari. Pentru România este interesant că toate ţările vecine au ţigări mai ieftine, de aceea presiunea contrabandei şi a comerţului ilicit este mai mare decât în alte zone. În Bulgaria, pachetul costă 3,4 dolari, în Serbia – 2,3 dolari, în Ungaria – 3,5 dolari, în Ucraina – 1,6 dolari, iar în Republica Moldova – 1,5 dolari. Integral in Adevarul
“Scandalul Kovesi”, cel mai mare de la înfiinţarea USL. Desemnarea șefilor la DNA și Parchetul General intră în linie dreaptă. După ședința CSM de astăzi, Victor Ponta va discuta cu Traian Băsescu, care are ultimul cuvânt în această chestiune. Victor Ponta va discuta cu Traian Băsescu despre numirea șefi lor DNA și Parchetului General. Crin Antonescu se simte lăsat pe dinafară. Discuţiile referitoare la desemnarea procurorilor- şefi la DNA şi Parchetul General au tensionat relaţiile dintre PNL şi PSD la un nivel nemaiîntâlnit de la momentul în care s-a constituit guvernul. Victor Ponta şi Crin Antonescu au schimbat ieri replici dure pe această temă. Pentru a aplana tensiunile, Crin Antonescu şi Victor Ponta s-au întâlnit ieri, în biroul de la Senat al şefului PNL, unde au discutat despre numirile ce urmează să fie făcute de către premier. Oficial, cei doi au susţinut că tema abordată a fost revizuirea Constituţiei. De altfel, după întâlnirea cu şeful Guvernului, Antonescu a repetat de cinci ori că afirmaţiile acestuia nu sunt dure la adresa sa şi a PNL, că USL nu se rupe, dar a reiterat refuzul de a o susţine pe Laura Codruţa Kovesi la şefia DNA. „Chestiunea cu ruperea USL rămâne o himeră sau o speranţă pentru unii care (…) trebuie să mai aştepte, dar mult”, a dat asigurări preşedintele liberal. „Nu exclud nicio numire pentru şefia DNA”, a venit replica acidă a lui Victor Ponta, întrebat de jurnalişti dacă ia în considerare varianta Codruţa Kovesi la DNA. El a punctat că va participa astăzi la şedinţa Consiliului Superior al Magistraturii (CSM), dar că nu va face nominalizări pentru şefia DNA şi a Parchetului General, întrucât subiectul nu figurează pe ordinea de zi a şedinţei. Premierul a adăugat că, ulterior, va discuta şi cu Traian Băsescu, cel care numeşte procurorii-şefi. În ultimele zile, Victor Ponta a fost supus, de către Crin Antonescu şi Antena 3, la presiuni puternice, pentru a refuza numirea Laurei Kovesi la DNA, dorită de şeful statului. Integral in EVZ
Consiliul Legislativ a avizat o afacere de 55 de milioane de euro declarată neconstituţională de CCR. Legea privind trecerea Registrului Comerţului la Camera de Comerţ şi Industrie a României (CCIR) a fost avizată pozitiv de Consiliul Legislativ. În analiza consiliului se arată că, deşi procedura a fost declarată neconsituţională de Curtea Constituţională, ea poate fi realizată dacă şefii registrului sunt numiţi de statul român. Recent, nouă directori ai camerelor de comerţ din teritoriu au semnat o declaraţie comună în care spun că sunt împotriva trecerii Registrului Comerţului la CCIR. Potrivit unei analize realizate de cele nouă camere de comerţ, prin proiectul de lege din Parlament, Registrul Comerţului va deveni “instrumentul discreţionar de şantaj şi manipulare al preşedintelui Camerei de Comerţ”. Datele oficiale arată că Registrul Comerţului este o instituţie oficială pentru statul român cu venituri anuale de peste 110 milioane lei. Pe 28 martie, Consiliul Legislativ a avizat pozitiv proiectul de lege privind trecerea Registrului Comerţului la Camera de Comerţ şi Industrie a României (CCIR). În avizul transmis Senatului, Consiliul Legislativ susţine că nu există un impediment în mutarea activităţii Registrului Comerţului la CCIR, însă admite că, fiind vorba de un serviciu public, transferul nu se poate realiza oricum. ”Gestionarea serviciului public al registrului comerţului de către camerele de comerţ reprezintă un aspect de oportunitate, asupra căruia Consiliul Legislativ nu este abilitat a se pronunţa, deoarece ţine exclusiv de voinţa legiutorului. Apreciem că opţiunea pentru revenirea oficiilor de registru al comerţului în sistemul camerelor de comerţ şi industrie nu ridică per se o chestiune de principiu insurmontabilă”, se precizează în avizul Consiliului Legislativ. Integral in Gandul
Interzicerea exportului paralel de citostatice. Cine pierde şi cine câştigă? De ieri, exporturile paralale de anumite medicamente oncologice au fost temporar suspendate, a anunţat ministrul Sănătăţii, Eugen Nicolăescu. Care sunt motivele acestei decizii? Cine are de pierdut şi cine câştigă de pe urma acestei sistări? Ce înseamnă, exact, acest export paralel şi care sunt consecinţele lui asupra pacienţilor? Actorii sistemului sanitar din România au răspuns acestor întrebări, pentru România liberă. Exportul paralel, deşi sună a activitate ilicită, nu este. Există chiar o lege a Uniunii Europene care îl reglementează. Exportul paralel de medicamente este, de fapt, o expresie a comerţului liber comunitar. În exces, însă, această activitate poate dăuna grav pieţei de medicamente dintr-o ţară a Uniunii Europene, mai ales dacă în respectivul stat preţul medicamentelor este mult mai mic decât în celelalte ţări UE. Şi, cum România are printre cele mai mici preţuri la medicamente din Uniunea Europeană, are mult de suferit. Mai exact, distribuitorii achiziţionează medicamente de la producători – fie ei români sau străini, singura condiţie este ca aceştia să aibă medicamentele respective înregistrate în România – şi, în loc să le vândă mai departe tot în România, preferă să le vândă în ţările UE în care preţul medicamentelor este mult mai mare. “Uneori, preţul este şi de 2-3 ori mai mare. Suntem într-un cerc vicios. Medicamentele sunt ieftine în România, dar cad victimă acestui aşa-numit export paralel şi dispar de pe piaţă, fiind vândute în afară. Pe de altă parte, dacă am mări preţul, ar fi rău pentru pacienţii români. Dar degeaba sunt ieftine, dacă pacientul nu are de unde să le ia. Aşa că soluţia asta e, aleasă acum de minister: interzicerea vânzării în afară de către distribuitrii români a anumitor medicamente, din cauza discontinuităţii lor pe piaţă”, a explicat pentru România liberă vicepreşedintele Colegiului Farmaciştilor din România, Elena Popescu. Reprezentantul farmaciştilor propune chiar ca această măsură să fie extinsă şi în cazul altor medicamente care dispar din aceleaşi motive de pe piaţă. Integral in Romania Libera
Videanu si Oprescu, partasi la jaful de la RATB. Autobuzele Mercedes sunt dotate cu GPS-uri, sisteme de monitorizare video si aer conditionat, dar sunt nefolosite. Sistemul de monitorizare online este inutil. Investitiile au fost aprobate de primarii Adriean Videanu si Sorin Oprescu. In ultimii ani, in Capitala au fost cumparate 1.000 de autobuze noi, care au fost dotate cu tehnologie de ultima ora, pentru un trafic civilizat. Numai ca, sistemele de milioane de euro nu au fost folosite, iar multe au iesit deja din garantie. Achizitionata pe cand primar general era Adriean Videanu, tehnologia a ramas nefolosita si pe vremea lui Sorin Oprescu, care a pompat si el cateva milioane de euro. THOREB. Este sistemul de monitorizare instalat pe autobuzele Mercedes Citaro Benz, la cumpărarea acestora. El este, de fapt, computerul de bord al autobuzului care are în dotare GPS, ecrane şi sistem de monitorizare online. Acesta a costat aproximativ 10 milioane de euro, iar cu ajutorul lui se puteau vedea online, şi în timp real, traseul autobuzului, ora de plecare şi ora de sosire, durata de staţionare, viteza de deplasare, dar şi consumul de carburant. Numai că, sistemul nu a fost cumpărat complet. Astfel, toate aceste date sunt stocate şi descărcate abia atunci când autobuzul ajunge în depou. După, datele sunt ţinute într-un sertar. „Normal, datele trebuie introduse într-un calculator, prelucrate şi să fie folosite pentru îmbunătăţirea calităţii transportului în comun. Ele trebuie afişate pe un calculator în timp real, să se ştie când pleacă un autobuz dintr-o staţie şi când soseşte, chiar şi când deschide uşile. Numai că, atunci când s-a achiziţionat sistemul, nu s-au cumpărat şi antenele, ca să funcţioneze pe unde radio”, au explicat, pentru EVZ, surse din cadrul Regiei Autonome de Transport Bucureşti. Integral in EVZ
Omul care va conduce Mişcarea Populară a lui Traian Băsescu. După ce i-a dat pe mână Comisia prezidenţială pentru Analiza Riscurilor Sociale şi Demografice care a propus dezincriminarea consumului de droguri şi legalizarea prostituţiei, preşedintele Traian Băsescu l-a ”uns” pe Marian Preda lider al Mişcării Populare, au declarat pentru gândul surse oficiale. După publicarea informaţiei de către gândul, grupul de iniţiativă a Mişcării Populare condus de consilierul prezidenţial Cristian Diaconescu a anunţat i-a propus lui Marian Preda să preia conducerea fundaţiei. Contactat anterior de gândul, Marian Preda a declarat că a depus adeziunea la Mişcarea Populară, evitând un răspuns tranşant în ceea ce priveşte asumarea conducerii fundaţiei. “Mai mult nu vă pot spune”, a răspuns el la întrebarea gândul dacă va conduce MP. Preda este decanul Facultăţii de Sociologie şi Asistenţă Socială din cadrul Universităţii Bucureşti. Marian Preda are 50 de ani şi înainte de a se orienta către sociologie a fost inginer mecanic. El a absolvit Universitatea Politehnică din Bucureşti, iar în 1994 a finalizat şi studiile de licenţă la Facultatea de Sociologie de la Universitate. Este doctor în sociologie şi are un Master of Business Administration (MBA), obţinut la Tiffin University, Ohio, în Statele Unite. A coordonat lucrări ştiinţifice cum ar fi ”Sistemul de asigurări de pensii în România: probleme majore şi soluţii”, ”Consumul de droguri în rândul tinerilor din România: raport de cercetare” sau „Situaţia tinerelor din România practicante ale sexului comercial”. Integral in Gandul
82 Raspunsuri la Revista Presei – 2 Aprilie / Banii la saltea !
Sare'n Ochi02/04/2013 at 08:20
theophyle02/04/2013 at 08:23
Buna Dimineata si tie Sare 🙂
theophyle02/04/2013 at 09:21
Penru interesati – Europa: 2 Aprilie 2013 / Trăiască paradisurile fiscale!
cinic02/04/2013 at 12:29
salut doc. DIn ce citesc, Cayman nu este off-limits pt. fiscul USA. Bancile din Cayman nu mai sunt agreate de big-shots americani.
theophyle02/04/2013 at 12:35
uite la asta chiar nu ma pricep 😆
theophyle02/04/2013 at 09:25
MRU : Astăzi, de la ora 10.50 puteţi urmări pe TVR 3 emisiunea “Spaţiul deciziilor”, pe care am înregistrat-o pe 28 martie la Iași.
cedric02/04/2013 at 09:30
am vorbit acum cu o cunostinta care l-a ascultat aseara la Digitv pe Hurezeanu.
Nu stiu daca cineva de pe blog poate confirma dar scenariul pe care l-a descris Hurezeanu e de groaza: el spune ca asa zisa neintelegere din USL e de fatada, ca de fapt s-a ajuns la urmatoarea intelegere (intre Ponta , Antonescu si TB):
Maior- ambasador un SUA
Stroe la SRI
Dobritoiu la MAPN
Justitia la PSD (banuiesc ca Sova)
Daca macar o parte din miscarile astea este adevarata, cred ca nu mai avem nici o sansa inafara de emigrare sau sinucidere.
Nu pot sa cred ca TB poate fi de acord cu asa ceva, cu atat mai putin Bruxelles-ul si SUA!
Nici nu stiu cat de informat e Hurezeanu si daca n-o fi vreo soparla in interesul nu stiu cui!
theophyle02/04/2013 at 09:38
mi-e greu sa accept, dar in Romania de astazi totul este posibil.
Sare'n Ochi02/04/2013 at 09:41
Ponta si Antonescu se joaca de-a cearta. Cacarau are nevoie de nitica credibilizare in Europa daca este adevarat ca negocierile de aderare a PNL la PPE sunt extrem de avansate – in cazul in care se face aderarea la PPE Cacarau are toate sansele sa zboare de la sefia PNL. Pe ce spune Hurezeanu de cand a mancat cacat de la Bombo si SOV, nu se mai poate pune baza (numai acid). Dar, tararea lui TB in asa-zisul scandal pe post de “intelegere in trei” este numai buna pentru a-l demoniza pe presedinte si printre indivizii care se dau de dreapta dar sunt spalati pe creier pe la Antene.
Barengott02/04/2013 at 09:57
Stroe la SRI. Eu ii dau o sanse. De ce ar da presedintele SRI-ul pe mana unui borfas?
Barengott02/04/2013 at 09:59
Pardon. “Stroe la SRI? Eu nu ii dau o sanse. De ce ar da presedintele SRI-ul pe mana unui borfas?”
cinic02/04/2013 at 12:31
salut. Il papa profesionistii din SRI cu ochelari cu tot. Ajunge sa dea 2-3 fonfleuri (atat il duce cerebelul) si e gata.
zigzag02/04/2013 at 09:51
buna dimineata ! si eu cred ca “cearta” ponta-cacarau e de fatada. cred ca aceasta cearta are rostul sa acopere mediatic dezastrul guvernarii usl .daca pe vremea domnului Boc erau asemenea manifestari zi de zi la valcea ,targoviste, iasi .. latrinelea aveau un singur titlu : bnews-“revolotia a inceput”. baietii au nevoie de taraboi mediatic sa si acopere hotiile si incompetenta. cat despre numirea /numirile procurorilor parerea mea este ca felix incepe sa se creada mai tare ca ilici si umbla sa-si forteze norocul .
Cetatean02/04/2013 at 09:55
Vom vedea azi-maine cum sta treaba realmente cu numirile la PG si DNA. Problema nu e daca vine sau nu Kovesi la DNA, ci numele viitorului procuror sef al Romaniei, care are, institutinonal si sistemic, greutate mai mare decat al celui de la DNA (desi acesta este mai mediatizat). In opinia mea, nu e nici o afacere daca la DNA ajunge Kovesi la PG ajunge un procuror ca Nitu sau unul la fel de…sters.
Poate in opinia lui TB Nitu la PG o fi o solutie pentru a o aduce pe Kovesi la DNA, insa avand in vedere ca i-am vazut prestatia in fata sectiei la CSM (cand mai era putin si sarea la bataie la membrii sectiei, dupa ce ii luase in ras raspunzandu-le zeflemitor) iar sectia pentru procurori, vazand si “stralucita” sa activitate cat a fost adjunctul lui Kovesi, i-a dat un vot unanim de respingere, eu consider ca pericolul unui procuror “caldut” la PG e mult mai mare decat eventuala satisfactie ca vine Kovesi la DNA.
cedric02/04/2013 at 10:05
Eu nu inteleg de ce neaparat Kovesi la DNA. Cred ca acolo sunt cativa care si-au dovedit competenta si ar putea prelua functia de sef.
Nitu si-a dovedit “calitatile ” la interviul de la CSM, nu cred nici eu ca prima decizie ar putea fi intoarsa.
Cat despre previziunile lui Hurezeanu nu pot sa cred cel putin primele doua. Ar insemna ca TB sa-si fi pierdut uzul ratiunii ceea ce e greu de crezut. Poate ni se arunca variantele astea ca sa fim apoi multumiti cu una mai soft!
cedric02/04/2013 at 10:09
HA, ha! Protest in fata sediului CSM! S-au adunat cativa rataciti, e si barbosul cu steagul. Il asteapta pe Ponta care trebuie sa apara la 11. Sa vedem daca sta de vorba cu ei. Or fi convocati de A3!
CAm slaba miscarea.
Cetatean02/04/2013 at 10:12
barbosul e de la PNL, ala se va duce cu steagul si cand va veni Apocalipsa (Doamne apara!). Daca nu au autorizatie, jandarmii ar trebui sa ii imprastie, eventual cu ceva bastoane la spinare (sa se sature de proteste politice)
cedric02/04/2013 at 10:15
Stire b1: Ponta a anuntat la plecarea de la serbarea jandarmeriei ca o va propune pe Kovesi la sefia DNA! Mai precis a raspuns cu DA la intrebarea ziaristilor.
Cetatean02/04/2013 at 10:16
TB e in pozitie institutionala de forta, nimeni nu il poate forta sa faca numiri pe propunerile lui Ponta. Daca “negociaza” pagubos, va fi doar vina lui. Daca nu ii convine propunerile lui Ponta, le poate refuza, mai ales ca si CSM-ul trebuie sa dea aviz consultativ.
zigzag02/04/2013 at 10:20
salut, daca nitu ajunge la PG cred ca e clar ptr toata lumea cum sta treaba .
Cetatean02/04/2013 at 10:24
exact. Daca Nitu ajunge PG, poate sa stea TB si in cap sustinand ca intre timp (de la respingerea lui Nitu din 18.01.2013 pana azi) acesta a devenit campionul anti-coruptiei.
Insa sa nu ne grabim inca, poate nu va fi Nitu un nou general Oprea
zigzag02/04/2013 at 10:32
eu am anticipat si am scris ca doamna Kovesi va fi numita la dna dinainte sa inceapa tambalaul la tv.si la PG va fi cineva tot din anturajul lui ilici&co iar “harababura mediatica” trebuie sa fie pe masura. ma distreaza ca felix si cacarau se cred ca mai fortosi ca ion iliescu si au avut speranta ca pot forta mana sa-si numeasca obedienti proprii. :D. avem acelasi scenariu de 23 ani si o “tematica” interzisa justitie din Ro: au voie sa mai salte cate un corupt ( sa dea bine pe la UE) dar nu au voie sa intineze “nobilele realizari are revolotiei socialiste cu fata ruseasca ” din decembrie 89 si crimele care au urmat in Ro pentru succesul si implementarea “politicilor” de jaf national.
Cetatean02/04/2013 at 10:37
adevarul e ca liberalii au probleme cu DNA-ul, de aia ei sunt asa de speriati de Kovesi. PSD-ul, mai siret, stie ca PG are greutate mai mare in sistem (macar pentru faptul ca poate promova recursuri in interesul legii in fata sectiilor reunite ale ICCJ si pentru ca poate transmite “semnale” in sistem, de sus in jos).
Huitzilopochtli02/04/2013 at 10:18
Dilema de tehnica legislativ-operativa: Daca il interceptezi pe Procurorul General al Romaniei trebuie sa il anunti? 🙂
Cetatean02/04/2013 at 10:19
niciodata interceptatul nu trebuie anuntat. Problema e cum sa securizezi traseul juridic al cererii de interceptare si al hotararii instantei.
Huitzilopochtli02/04/2013 at 10:22
Se mai indoieste cineva de faptul ca Ponta este pus cu botul pe labe de catre Uniunea Europeana in problema numirii procurorilor sub amenintarea sanctiunilor economice? Daca nu, eu cred ca asta este cel mai mare beneficiul al aderarii la UE dupa interzicerea benzinei cu plumb si a placilor de azbociment.
cinic02/04/2013 at 12:34
f.f.adevarat. Dar nu au nevoie de sanctiuni economice ci de 2-3 audituri pe an. Pana isi sterg functionarii romani udatura de pe pantaloni pt. primul audit, vine al doilea, asa ca practic nu vine niciun ban. Auditurile NU trebuie votate/justificate, dacr sactiunile trebuie.
lastnightmusic02/04/2013 at 10:22
nasol ca nu e Morar la PG.S-au ferit de el ca de necuratul. Aveam toate garantiile.
Va aduceti aminte cum l-a selectionat Monica Macovei dintr-o serie mare de candidati ? Nici nu il cunostea ! si l-a calificat, numai din background. Mare pacat. ca nu o folosim pe Monica Macovei la intreaga capacitate.
intamplator02/04/2013 at 10:25
isarescu=” stati linistit tovarasi,totul este sub control cu bancile..”
asta acum vreo 5 zile
ieri bank of cyprus ” se inchide pentru o saptamana”
” rudotel” aka vasilescu: s-a inchis o saptamana,dar totul e sub control…tradus= noi am incercat,dar cine v-a pus sa lucrati cu bank of cyprus? acum suportati consecintele
incep sa-mi aduc aminte de bankcoop.de banca religiilor ,de…=totul ” era sub control”
consumul de energie a fost in feb 2013 cu 11 pct mai mic decat in februarie 2012
la nadlac ” coada” de tir-uri e de 14 km ,ca de schengen ” n-avem nevoie”/adevarul e ca la pastele de anul trecut era mult mai mare=alt semn ca exportul scade!
idiotul de blanculescu urla ca ” are solutii pentru oltchim”,poate solutii de curatat instalatiile de rugina
ponta&antonescu isi bat joc de toti= schimba mancarea,mirosul ramane
iar presedintele! presedintele? face miscarea populara
circ,circ ,circ dar din ce in ce mai putina paine;
p.s probabil nu m-ati crezut cand ziceam anul trtecut prin iulie ca e mai bine-pentru cine are ceva economii- sa le mute din bancile romanesti
Cetatean02/04/2013 at 10:29
ba eu te-am crezut, pacat ca nu am ce muta
EuCuMine02/04/2013 at 10:35
Salut intamplator.
Isarescu nu prea poate sa zica altceva in loc de “stati linistiti, avem treburile sub control”. Nu-l lasa fisa postului.
Cetatean02/04/2013 at 10:28
Salut! Morar nu e la PG pentru ca legea modificata de MM a pus propunerile de procurori in mana Ministrului Justitiei. Basescu a incercat el anul asta sa dechida frontul explorarii posibilitatii de a reveni cu propunerile de procurori de la MJ la CSM, insa CSM nu a mai emis o parere.
Nu vad cum ar putea fi folosita ACUM Monica Macovei. Si-a facut bine treaba atunci, din pacate acum nu mai are nici o putere institutionala.
ion02/04/2013 at 10:48
Canalie Copy/Paste. Isi anunta numirile pe fuga chiar daca a spus ieri ca nu merge cu nume la CSM ci vrea sa discute pe procedura. A last in offsaid atat CSM, BRXL cat si pe Pirat. Sa vedem cine are balls sa-l puna la punct.
Cetatean02/04/2013 at 10:54
exact, lanseaza informatia cat sa “rasufle” presiunea.
cedric02/04/2013 at 10:51
Folclorul jalnic al protestatarilor analfabeti si spalati pe creier (castiga si ei un ban de la Felix-disperatul):
http://www.evz.ro/detalii/stiri/scandal-20-de-persoane-scandeaza-in-fata-sediului-csm-kovesi-si-cu-morar-doua-slugi-la-10.html
cinic02/04/2013 at 12:35
20 de zurlii aduni si daca propui excursii pe Venus (din Millo?).
cedric02/04/2013 at 12:19
L-am ascultat pe MRU, foarte bun ca intotdeauna. Ma mir ca l-au dat tvr , chiar daca a fost tvr3.
cedric02/04/2013 at 12:21
Stire pe surse: PNL ar vrea Ministerul Marilor proiecte pt Johanis
theophyle02/04/2013 at 12:24
sigur asta experienta cum sa “ciupeasca” [t. el si pt. partid 😀
Huitzilopochtli02/04/2013 at 12:32
Cum s-or simti aia de la Jurnalul cand vad ca Voiculescu are bani de “protestatari” dar de salariile lor nu?
sa simta ceea ce noi am simtit noi cand i-am citit pe ei. Au cunoscut regulile jocului. Astazi platesc si mie imi face mare placere!
Huitzilopochtli02/04/2013 at 12:41
Mie imi pare rau de amaratii aia de la Sport, Meteo si Calatorii 🙂
Editorialistii … duca-se dupa Nastase.
ion02/04/2013 at 12:37
CSM KO la Tonta, Se merge pe procedura agreata de BRXL.
radu202/04/2013 at 12:39
buna ziua. mai degraba l-a speriat felix. unde tot latra asumare deja e un pas inapoi.
theophyle02/04/2013 at 12:39
Cred ca si dl Presedinte e inclus in hotatare, sau nu?
intamplator02/04/2013 at 12:38
@eu cu mine 10 35
cam asa e/ar putea insa sa-l lase pe rudotel sa ia castanele; cateodata si ” tacerea” guvernatorilor spune mai mult decat orice…
vezi draghi care nu mai “iese” de luni bune;ii lasa pe cei din eurogrup sa vorbeasca
cedric02/04/2013 at 12:40
Ponta a fost invins de Antonescu? N-am auzit declaratia de la inceput, vad ca scrie ca viitorul ministru se va ocupa de procedura. Deci, la loc comanda? L-au invins “structurile”?!
Cetatean02/04/2013 at 12:42
Presedintele are decizia finala in mana, el semneaza decretele. Are drept de respingere a propunerilor (cel putin o data). O propunere respinsa nu mai poate fi readusa (analogie cu Decizia 98/2008 a CCR pentru un ministru).
La cum se exprima Ponta, are de gand sa taraganeze.
cinic02/04/2013 at 13:38
salut citizen. La ministri poate respinge (de unde si frica de a-l propune pe Chiuariu sau pe Shorica). La PG cred ca nu e limita (de altfel l-a respins odata pe Nitu pe motiv de lipsa de procedura, nu pe motiv de aviz negativ al CSM). Cred ca the sky is the limit -mai ales daca “silueta amenintatoare a lui Reding” apare in spatele lui TB.
ion02/04/2013 at 12:45
Imi pare rau Radu2,
Dar daca ai discuta cu procurorii din sistem nu cu Sandei, ei doresc selectie transparenta. Asa cum spuneam ieri o poveste, Tonta s-a dorit sa fie Eris iar Piratul sa joace rolul lui Paris.
cedric02/04/2013 at 12:45
Se pare ca Justitia ramane tot la PNL?
Oricum, cred ca Ponta e cu coada intre picioare. S-o fi speriat de aia care striga in strada!
De ce oare o fi fost lansata Kovesi drept candidat?
E ca in bancul cu soldatul caruia i se spune ca a primit o telegrama in care e anuntat ca i-a murit toata familia. Dupa ce e cuprins de disperare i se spune ca a murit doar ta-su, ceea ce i se pare o adevarata fericire!
Cetatean02/04/2013 at 12:46
Ca sa intelegeti pozitia Bruxelles-ului. Raportul MCV din 30 ianuarie 2013:
“Prin urmare, Comisia consideră că este esențial să se numească o nouă conducere a Ministerului Public și a Direcției Naționale Anticorupție (DNA) care să poată demonstra independența, integritatea și profesionalismul necesare pentru a se bucura de încrederea publicului și a continua să aibă rezultate eficiente.
Raportul a subliniat în acest context necesitatea ca numirea unui nou Procuror General și a unui nou Procuror șef al DNA să fie atât un proces deschis și transparent, cât și unul în cadrul căruia să fie aleși candidați având competențe specifice, integri și cu rezultate în acțiunea anticorupție. Procesul a fost inițial grăbit și nu a inspirat încredere corpului magistraților.
Ministrul Justiției a prelungit ulterior termenele și a adus o serie de îmbunătățiri procedurale, însă doar un număr restrâns de candidați și-au depus candidatura. Cei doi candidați care au parcurs cu succes etapele acestui proces nu au reușit să obțină avize favorabile din partea Consiliului Superior al Magistraturii (CSM) și au fost respinși, în cele din urmă, de către președinte.
Comisia consideră că prezentarea unui număr suficient de candidați de înaltă calitate profesională în cadrul unui proces deschis și transparent și, în măsura posibilului, care să primească girul CSM,sunt elemente esențiale pentru asigurarea desemnării unei conduceri în măsură să obțină încrederea publicului”
theophyle02/04/2013 at 12:47
Nu stiu ce crezi tu, asta dupa parerea mea de nespecialist a fost mina lasata de Madam Pivniceru!
Cetatean02/04/2013 at 12:51
Mona a incercat sa manareasca procedura si sa mai si loveasca in CSM cu tupeu, cum ca CSM nu se pricepe.
Am scris un articol atunci in care am analizat “procedura” Monei:
http://politeia.org.ro/editorial-opinii/palma-ministrului-mona-pivniceru-pe-obrazul-csm-si-al-justitiei-independente/3738/
Cred ca Ponta taraganeaza deliberat si incearca sa mearga pe urmele Monei facand impresia ca nu vrea.
Cetatean02/04/2013 at 12:47
Bruxellesul cere o procedura care sa fie inscrisa intr-un ordin de ministru sau un act oficial. Adica ceva asumat oficial la nivel politic de Guvern.
Laur02/04/2013 at 12:48
Ponta a punctat azi. Eram convins ca este ciudat ca a “acceptat-o” asa usor pe kovesi. stia ca la csm nu va primi aviz pe proceduri. de aceea si repeta mereu ca vrea ca si presedintele si csm-ul sa fie de acord. Acum el apare ca a vrut dar csm-ul nu l-a lasat. dupa ce mai bine de o saptamana o tine cu numiri directe brusc, mai dureaza o luna dar nu este vina lui, ci a csm-ului 🙁
era prea simplu ca sa fie adevarat…
cedric02/04/2013 at 12:49
Grozava Haineala! Se pare ca ea l-a adus pe Ponta cu picioarele pe pamant!
ion02/04/2013 at 12:51
Biata Haineala,
Abia se abtine sa nu-i ia la misto pe Doby de jurnalisti.
Oricum analistii lui peste au luat iar plasa.
Theophyle, Tonta nu trebuie sa fie No.1 in aprilie.
cedric02/04/2013 at 12:51
Cred ca TB a prevazut acest final, de asta nu s-a pronuntat in nici un fel. L-a lasat pe Ponta se sa desfasoare in toata splendoarea lui.
ion02/04/2013 at 12:53
Cedric, sa-ti mai spun un pont
Cu tot decretul de numire la CCR al lui Morar acesta pana in 8 iunie poate sa candideze pe functia de PG.
Cetatean02/04/2013 at 12:55
de aia si trage Ponta de timp, sa nu candideze Morar. Suntem in aprilie si de la ultimul MCV au trecut 3 luni. Ponta va mai trage de timp 3 luni.
cedric02/04/2013 at 13:07
Pai daca Morar e deja numit la CCR poate renunta la numire si sa candideze la functia de PG?
Doar spusese Ponta ca el poate nominaliza pe oricine, numai pe Morar ,nu.
Se pare ca degeaba a inghit rusinea de la A3, nici macar nu-si poate implini visul sa faca el propunerile pt. procurorii sefi.
Bravo procurorilor din CSM, platesc umilinta la care au fost supusi.
Cetatean02/04/2013 at 13:16
mandatul la CCR inca nu a inceput. Nu stiu ce planuri are Morar, insa oficial el e de acord sa fie numit la CCR.
ion02/04/2013 at 12:57
Citi, abia acum Tonta realizeaza miscarile CSM-ului si poate a Piratului. In interviul dat lui Turcescu, Piratul nu a pomenit niciodata despre scurtarea procedurii, ci ca doar solutia lui a fost rocada Morar, Kovesi. Apoi cu talc a spus ‘Acum l-am numit pe Morar la CCR, vom vedea in continuare….”
Cetatean02/04/2013 at 12:59
mda. cam asa.
Mandatul lui KOvesiu a expirat in octombrie 2012, suntem in aprilie 2013 si inca nu exista un PG cu decret. E clar ca daca au tras de timp din octombrie pana in aprilie, vor trage si din aprilie pana in iunie, ca sa scape de Morar.
Tzepelica02/04/2013 at 12:58
Diletantii jefuiesc o banca.
Profesionistii intemeiaza una… 🙂
http://www.bursa.ro/?s=banci_asigurari&articol=202554
EuCuMine02/04/2013 at 13:56
Sincer sa fiu, nu prea inteleg rationamentul lui nenea jurnalist.
Ce era sa zica ala? “Fra’erilor, atz pelit bula! Veti ramane toti la kuku gol!” Evident ca nu. Fisa postului are in ea si “turnarea uleiului pe valuri”.
Tzepelica02/04/2013 at 14:36
Vrea sa zica ca sunt posturI (chiar la stat, in diverse comitete/comitii) in care smecherii din esalonul 2 inca mananca cozonac, nu paine.
Din gogosi pt. fraieri, care va sa zica.
ion02/04/2013 at 13:03
Nu mai poate atata pentru ca nu vin banii de la UE plus vine FMI-ul pentru un nou acord. Plus ca Doby C/P s-a si laudat ca el doreste sa rezolve aceasta problema pentru binele RO. Vezi discursurile de ieri de la toate televiziunile.
In plus cireasa de pe tort, si AMR prin Doby Costiniu a cazut in capcana recunoscand implicit ca si procurorii sunt magistrati. Imi place jocul de sah al lui Haineala si Pirat. In plus tacerea suspecta a BRXL., trebuia sa-i dea de gandit lui Tonta.
Cetatean02/04/2013 at 13:07
procurorii vor ramane magistrati cata vreme exista procurori in componenta CSM. asta ii enerveaza la culme pe picisti
Cand era membra a CSM, Mona Pivniceru a declarat in Plen ca trebuie spart CSM-ul in doua, pentru a scoate procurorii din el. Nici un judecator din cei 7 ai Fratiei nu au sarit in sus, ci au tacut complice.
ion02/04/2013 at 13:14
Deci Tonta in aceasta chestiune a jucat pana la urma rolul lui Pilat din Pont. Vorba populara si F…, si cu banii luati. Mi-ar placea sa-l vad maine in CSAT cand vine valul 2. In orice caz pentru publicul liberal intelectual se vede cine face troc cu justitia Tonta si Cacarau.
cedric02/04/2013 at 13:22
Cererile celor 3 judecatori de a se retrage din judecarea dosarului Zambaccian au fost respinse de ICCJ. Sa vedem acum ce mai fac avocatii lui Nastase.
Observator02/04/2013 at 13:34
Tocmai, că respingerea cererilor de abținere mi se pare o decizie „pro” Năstase, mai degrabă decât împotriva lui. Motivul? Păi se știa că X a fost colegă de catedră cu Năstase, că Y a pronunțat o altă hotărâre în care l-a „albit”, etc. Acum, dacă vor pronunța o sentință favorabilă lui Năstase, vor putea spune senini, „fraților, asta e! Asta e părerea noastră! N-am făcut nimic pe ascuns, ba chiar, ca să preîntâmpinăm criticile voastre, am și vrut să ne abținem!
cedric02/04/2013 at 13:40
Poate se vor gandi de doua ori inainte de a se pronunta.
Observator02/04/2013 at 13:50
Din ciclul Cât de bou poți să fii?:
Varujan Vosganian, ministrul Economiei:De pildă noi acum avem un colectiv care lucrează pentru dezvoltarea tehnologiei imprimantelor 3D. După opinia noastră, tehnologiile 3D vor da o grea lovitură economiei chineze și vor fi în avangarda evoluției economiei mondiale.
Îi și văd pe români felicitându-se după grelele lovituri aplicate Chinei și ținând la ușă delegațiile alarmate ale Armatei Populare Chineze, Comitetului Permanent al Biroului Politic al Partidului Comunist Chinez, oamenilor muncii chinezi de la orașe și sate, afectați de năprăznicia loviturii în 3D a românilor…
EuCuMine02/04/2013 at 13:57
Sau “rumeg, deci exist”. Imprimantelor 3D nu le pasa in ce tara se afla. Ca-s in China, ca-s in Franta, ca-s in SUA, pentru ele e indiferent.
ion02/04/2013 at 13:53
Motivele de abtinere au fost diferite dar atunci cand se va da sentinta in completul de 5 aceasta va fi unanima. E o intelegere tacita intre judecatori. De aceea Dragne si Rotaru sunt acum mai degraba fortate sa judece cu creierul si mai putin cu Bombo in suflet.
cedric02/04/2013 at 14:02
Zvon de cosmar: Alistar -propunere la MJ!!
Cetatean02/04/2013 at 14:07
Poate fi respins de TB. Decizia 98/2008 a CCR. E un papagal sinistru, numai MJ nu poate fi asta.
ion02/04/2013 at 14:39
Curtea Constituţională a României a amânat pentru miercuri soluţionarea excepţiei ridicate de judecătorul Cristi Danileţ în procesul în care a cerut anularea deciziei plenului Consiliului Superior al Magistraturii prin care a fost revocat din funcţia de membru al CSM.
theophyle02/04/2013 at 14:40
nu stiu daca e de bine sau nu 🙁 Poate erau numai flamanzi!
theophyle02/04/2013 at 15:09
Postare noua – Clasa politică – o evoluţie oarecare
« Imperii Europene
Europa: 2 Aprilie 2013 / Trăiască paradisurile fiscale! »
Arhiva Select Month December 2018 (11) November 2018 (26) October 2018 (29) September 2018 (26) August 2018 (22) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (125) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: CSM 
 CSM 
 ICCJ 
 CSM 
 CSM 

CSM 
 CCR 
 CSM 
 CSM 
 csm 
 CCR 
 CCR 
 CCR